Kenan Karaman

Kenan Karaman (sündinud 5. märtsil 1994 Stuttgardis) on Türgi jalgpallur, kes mängib ründajana Saksamaa kõrgliigaklubis Schalke 04 ja Türgi jalgpallikoondises.

Ta on sündinud Saksamaal ja on seal mänginud suurema osa klubikarjäärist. 2009. aastal liitus ta TSG 1899 Hoffenheimiga, mille põhimeeskonnas debüteeris ta Saksamaa kõrgliigas 2014. aasta märtsis. Aastatel 2014–2018 mängis ta Hannover 96-s. Esimese värava lõi ta Saksamaa kõrgliigas 23. septembril 2015 Hannover 96 meeskonnas mängides VfB Stuttgarti vastu. Aastatel 2018–2021 mängis Fortuna Düsseldorfis.

2021. aastal liitus ta Türgi kõrgliigaklubiga Beşiktaş. 2022. aasta septembris naasis ta Saksamaale ning sõlmis kolmeaastase lepingu Schalkega.

Türgi jalgpallikoondises tegi Karaman debüüdi 9. novembril 2017 sõprusmängus Rumeenia vastu. Koondisekarjääri esimese värava lõi ta 30. mail 2019 sõprusmängus Kreeka vastu. Ta kuulus Türgi koondisse 2021. aasta Euroopa meistrivõistlustel.

Viited 

Türgi jalgpallurid
TSG 1899 Hoffenheimi jalgpallurid
Hannover 96 jalgpallurid
Düsseldorfi Fortuna mängijad
Beşiktaş JK jalgpallurid
FC Schalke 04 mängijad
Bundesliga mängijad
Sündinud 1994